Die Francois Toerien Show - Episode 4
Waar speel dit? in die Klein Libertas Teater in Stellenbosch
Speelvak: vanaf 2 tot 19 November 2005
Besprekings: skakel 021 883 8164 / 082 4977 933 of per e-pos: klt@adept.co.za
Die Francois Toerien Show het twee jaar gelede sy oorsprong in Stellenbosch gehad. Dit het ontstaan uit 'n behoefte om 'n kultuur van Afrikaanse sketskomedie in die lewe te roep. Ons word ge�nspireer deur komediereekse soos Smack The Pony, Little Britain en A League of Gentlemen. Die humor is somtyds satiries, somtyds slapstick en somtyds net absurd. Die Francois Toerien Show wil vir almal wat voel dat die Afrikaanse komedie-aanbod op TV (en die verhoog) nie in hulle smaak val nie, 'n alternatief gee. Wie weet, miskien is ons tipe humor net die ding vir jou toestand!
In Die Francois Toerien Show - Episode 4 gesels ons onder andere oor verskeie soorte fetisje. Ons kyk bietjie na swak diens in supermarkte en daar is 'n opvolg van die "balkon"-skets met eiendomsagente onder die soeklig. Ons hoofskets speel di� keer in 'n vliegtuig af en die twee skooldogtertjies kom gesels verder - di� keer oor die lewe vir Graad 5'ies. In di� episode het ons ook besluit om videosketse in te sluit, so di� van julle wat nog nooit in 'n teater was nie, kan julle verbeel julle sit voor die TV!
The Argus het die volgende te s� gehad oor Episode 3 van Die Francois Toerien Show:
The actors are a psychotic bunch, all of them, but their comedic timing is of a genial sort.
Cape Times het ook van ons gehou:
It is not often that one gets to see madcap fun being done so tastefully on stage ... these are young actors and scriptwriters from whose mouths the Afrikaans drips like the juice of an overripe peach in the heart of summer ...
Die akteurs is Francois Toerien, Martelize Kolver, Altan Ungerer, Lorraine Burger en Esther von Waltsleben. Juanita Swanepoel behartig die spelleiding en die tekste is deur Francois Toerien en geselskap.
Die Francois Toerien Show - Episode 4 speel vanaf 2-19 November 2005 (Woensdag tot Saterdag) om 20h15 in die Klein Libertas Teater in Stellenbosch. Daar is afslag vir studente/skoliere en vir groepbesprekings. Dit is die ideale venue vir jou jaareindfunksie!
Vir navrae en besprekings skakel 021 883 8164 / 082 4977 933 of per e-pos: klt@adept.co.za.